[image: image1.png]



ประกาศองค์การบริหารส่วนตำบลทุ่งโพธิ์ 
เรื่อง  การติดตามและประเมินผลแผนพัฒนาสามปี(2560-2562) ประจำปีงบประมาณ  พ.ศ. ๒๕60
***************************

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น
 พ.ศ. ๒๕๔๘ (ฉบับที่2) 2559    คณะกรรมการติดตามและประเมินผลแผนพัฒนาท้องถิ่น  มีอำนาจหน้าที่ในการกำหนดแนวทาง  วิธีการในการติดตามและประเมินผลแผนพัฒนาท้องถิ่น    รายงานและเสนอความเห็นซึ่งได้จากการติดตามและประเมินผลแผนพัฒนาต่อผู้บริหาร  เพื่อให้ผู้บริหารเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวัน  นับตั้งแต่ผู้บริหารท้องถิ่นเสนอผลการติดตามประเมินดังกล่าว และต้องปิดประกาศไว้เป็นระยะเวลาอย่างน้อยสามสิบวัน  โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี      


บัดนี้ คณะกรรมการติดตามและประเมินผลแผนพัฒนาท้องถิ่น  องค์การองค์การบริหารส่วนตำบลทุ่งโพธิ์  ได้รายงานผลการติดตามและประเมินแผนพัฒนาท้องถิ่น ขององค์การบริหารส่วนตำบลทุ่งโพธิ์   ประจำปีงบประมาณ  2560   และได้เสนอ  ต่อนายกองค์การองค์การบริหารส่วนตำบลทุ่งโพธิ์  เพื่อเสนอต่อสภาท้องถิ่นให้ทราบในคราวการประชุมสมัยสามัญ  สมัยที่  4 / 2560 เมื่อวันที่  30 ตุลาคม 2560 แล้วนั้น  องค์การองค์การบริหารส่วนตำบลทุ่งโพธิ์  จึงขอประกาศผลการติดตามและประเมินผลแผนพัฒนาท้องถิ่น  องค์การองค์การบริหารส่วนตำบลทุ่งโพธิ์ ประจำปีงบประมาณ  2560 ให้ประชาชนทราบรายละเอียดปรากฏแนบท้ายประกาศนี้  
จึงประกาศมาให้ทราบโดยทั่วกัน



ประกาศ  ณ  วันที่  31   ตุลาคม   พ.ศ. ๒๕60
           (นายไพศาล  เอี๊ยะผา)
           นายกองค์การบริหารส่วนตำบลทุ่งโพธิ์  

ประกาศองค์การบริหารส่วนตำบลทุ่งโพธิ์ 
เรื่อง  รายงานผลการปฏิบัติราชการของผู้บริหารองค์การบริหารส่วนตำบลทุ่งโพธิ์ ประจำปี 2560
***************************


ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมฉบับที่ 6 พ.ศ. 2552 มาตรา 58/5  ให้นายกองค์การบริหารส่วนตำบล จัดทำรายงานแสดงผลการปฏิบัติราชการตามที่แถลงนโยบายไว้ ต่อสภาองค์การบริหารส่วนตำบลดังกล่าว แล้วนั้น และผู้บริหารผู้บริหารองค์การบริหารส่วนตำบลทุ่งโพธิ์ ได้แถลงนโยบายที่เข้ารับตำแหน่ง  เมื่อวันที่ 7 มิถุนายน 2556  ผู้บริหารองค์การบริหารส่วนตำบลทุ่งโพธิ์  ได้จัดทำรายงานผลการปฏิบัติราชการประจำปีงบประมาณ 2560 เสร็จเรียบร้อยแล้วนั้น
องค์การบริหารส่วนตำบลทุ่งโพธิ์   จึงประกาศประชาสัมพันธ์รายงานผลการปฏิบัติงานของ
ผู้บริหาร องค์การบริหารส่วนตำบลทุ่งโพธิ์  ให้ประชาชนทราบโดยทั่วกัน รายละเอียดปรากฏแนบท้ายประกาศนี้  
จึงประกาศมาให้ทราบโดยทั่วกัน



ประกาศ  ณ  วันที่  20  พฤศจิกายน      พ.ศ. ๒๕60
           (นายไพศาล  เอี๊ยะผา)
           นายกองค์การบริหารส่วนตำบลทุ่งโพธิ์  
